《自纪》
唐代·尚颜

诸机忘尽未忘诗，似向诗中有所依。远境等闲支枕觅，

空山容易杖藜归。清猿一一居林叫，白鸟双双避钓飞。

欲画净名居士像，焚香愿见陆探微。

作者简介：[唐]（约公元八八一年前后在世）[约公元八八一年前后在世]俗姓薛，字茂圣，汾州人。生卒年均不详，约唐僖宗中和初前后在世。出家荆门。工五言诗。尚颜著有诗集五卷，（《文献通考》作供奉集一卷。此从《全唐诗》）传于世。